U ne previše atraktivnom dvoboju na pulskom stadionu Aldo Drosina, Hajduk se zadržao na vrhu ljestvice, ali je propustio priliku za sedmu ovosezonsku pobjedu. Splićani su poveli u 34. minuti, kad je Mijo Caktaš s ruba kaznenog prostora preciznim i snažnim udarcem pogodio donji lijevi kut Istrinih vrata.

Domaća momčad je strpljivo čekala svoju priliku za izjednačenje i dočekala je u 79. minuti, kad je Mario Ćuže prošao po lijevoj strani, ubacio u sredinu, a na loptu je natrčao crnogorski reprezentativac Stefan Lončar i s ruba kaznenog prostora poslao loptu u lijevi gornji kut.

Samo dvije minute poslije Puljani su mogli i povesti, ali je vratar Posavec odlično reagirao, obranio udarac Ćužea s četiri metra i tako vjerojatno donio bod Hajduku.

Aldo Drosina Istra 1961 – Hajduk 1:1 (0:1) Pula, stadion Aldo Drosina, gledatelja 4569

Sudac: Fran Jović (Zagreb)

Strijelci: 0:1 Caktaš (34.), 1:1 Lončar (79.)

Igrač utakmice: Josip Posavec (Hajduk) Istra 1961: Čondrić (7.5), Grujević (6.5), Tomašević (6.5), Bosančić (6.5), Pavić (6.5), Lončar (7.5), Galilea (6.5), Obeng (6.5)(od 81. Močinić -), Gržan (6.5)., Ćuže (7)(od 90. Perić-Komšić -), Bušnja (7)(od 72. Munivrana 6). Hajduk: Posavec (7.5), Juranović (6.5), Ismajli (6.5), Simić (6.5), Dolček (6), Bradarić (6.5)(od 76. Jurić 6), Nejašmić (7), Jradi (6)(od 64. Edouk 6), Caktaš (7), Jairo (6.5), Jakoliš (6)(od 82. Delić -).

Iz minute u minutu

90 + 6 - kraj susreta

90+6 – Jurićeva posljednja prilika, lopta je došla do njega, uslijedio je šut s desetak metara, ali visoko na tribine

90+5 – imali su domaći priliku, ali nikoga nije bilo na povratnoj lopti u petercu, moglo je biti jako neugodno

90 + 4 – iz igre je izašao Čuže, a ušao Perić-Komšić

90 – igrat će se šest minuta sudačke nadokande

90 – Nejašmić je nakon kornera pucao glavom, ravno u Čondrića

89 – mogla je istra doći do drugog gola, izašli su u kontru, samo su dva igrača Hajduka ostala, ali su domaći loše odigrali

86 – ogromna prilika Hajduka, Juranović je ubacio, Simić s pet metara pucao glavom, Čondić je obranio, vratio je Simić loptu u peterac gdje je nastala velika gužva, više se nije znalo tko je blizu lopte da bi na kraju Jović svirao faul nad domaćim vratarom. Malo je zaiskrilo, pogurali su se igrači, ali od svega žute kartone dobili Čondrić i Simić

81 – mogla je Istra preokrenuti rezultat, Grujević je ubacio, Čuže odlično pucao, ali je Posavec obranio

80 - Delić je ušao u igru umjesto Jakoliša, kod domaćih je umjesto Obenga u igru ušao Močinić

79 – kakav kiks u obrani Hajduka, domaći su odigrali odličnu akciju, Čuže je sa lijeve strane vratio loptu prema rubu kaznenog prostora, gdje je sam i nečuvan ostalo Lončar koji preciznim udarcem pogađa za poravnanje

75 – u igru je ušao Stanko Jurić umjesto Bradarića

75 – Caktaš je dobio žuti karton zbog povlačenja Lončara za dres

73 - bakljada Torcide prouzočila je kratki prekid susreta

72 – zaprijetio je u Eduok, ali je lopta otišla preko gola

72 – izašao je Bušnja u igru je ušao Munivrana

71 – spasio je Simić gol, očistio je sa same linije, dvije dugačke lopte igrača Istre su bile očišćenje, no na kraju je Bušnja ostao sam na petnaestak metara, ciljao kut, ali je stoper Hajduka bio na pravom mjestu

67 – Jakoliš je dobro pobjegao Paviću na boku, ali ga branič Istre i dobiva žuti karton

64 – izašao je Jradi iz igre ušao je Eduok

60 – fantastičan potez Lončara, prekrasno se oslobodio Simića otvorio sebi prostor i dobro pucao, ali je Posavec bio spreman

56 – Juranović je ovaj put odlučio pucati i to jako dobro s dvadesetak metara, ali je Čondrić vršcima prstiju loptu prebacio preko grede u korner

54 – pokušao je Jairo u kaznenom prosotru, ali je Bosančić loptu odbio u korner, nakon ubačaja Juranovića u peterac tri igrača Hajduka nisu je uspjela gurnuti u mrežu

50 – nova dobra kontra Hajduka, Jakoliš je dugo vukao, čekao svoje igrače, Jairo i Jradi su odvukli igrače, lopta je stigla do Caktaša koji je s ruba kaznenog prostora pucao preko gola

48 – Gržan je vukao kontru, ali nije imao suigrača, potom se lopta odbijala i do Galilee i Bužnje, ali od svega nije bilo ništa

47 – Jradi je probio po lijevoj strani, vagao je Grujevića od čije se noge lopta odbila u korner

46 - počelo je drugo poluvrijeme

45 + 1 – kraj prvog polulvremena

45 – igrat će se minuta sudačkog dodatka

42 - požutio je Bradarić nakon starta na Čužeom

41 - dugo su domaći pleli oko kaznenog prostora Hajduka, na kraju je Bušnja pucao, ali je Posavec bio dobro postavljen

34 – odbili su Bijeli loptu, uzeo je Jakoliš na dvadesetak metara od svog gola, povukao preko cijelog terena, otrčao svojih 60-tak metara, pravovremeno spustio do Caktaša koji je ušao s lijeve strane prema sredinu, pogledao gdje je Čondrić i iskoristio da su igrači Istre bili predaleko od njega i fantastičnim je šutem pogodio sami kut za vodstvo

33 – Čuže je napravio veliku gužvu u Hajdukovom kaznenom prostoru, prošao je u samu korner liniju, ali na povratnoj lopti nije bilo nikoga da je gurne u mrežu

32 – novi skraćeni korner i ubačaj Juranovića, previsoko za sve u buketu igrača, ovaj je put Simić bio najbliži

28 – prošao je Jakoliš po lijevoj strani, dobro je iskoristio pas Jaira, ubacio na peterac gdje je Jradi ostao malo prekratak

25 – novi pokušaj Jradija, ovaj put je otišlo preko gola

23 - Jradi je šutirao, lopta je došla do Caktaša koji je odigrao za Jakoliša na pet metara, a pomoćni sudac označio je zaleđe

18 – Galilea je požutio zbog neopreznog starta nad Nejašmićem

13 – opasno je zaprijetio Grujević, pustio je Jović prednost zbog faula Jradija nad Gržanom, pa mu naknadno dao žuti karton, a branič Puljana je dobro pucao, tik pored gola

9 – pokušao je Gržan iz daljine, ali previsoko i neopasno

6 – došli su i domaći naprijed, na kraju je pokušao Pavić iskosa, ali je lopta završila visoko preko gola

2 - Čondrić bilježi prvu veliku obranu, Caktaš je odlično ubacio na pet-šest metara, Jradi je odlično između igrača istre pucao glavom, ali je domaći vratar odlično reagirao

1 - počela je utakmica